open-index/open-wikipedia-markdown huggingface dataset:
William James Sidis

**William James Sidis** (født 1.  april 1898, død 17. juli 1944) var et amerikansk vidunderbarn og matematiker. Han blir av noen forskere regnet som tidenes største geni. Der Isaac Newton hadde en IQ på 190, ble Sidis' IQ anslått til å ligge mellom 250 og 300, da de gjengse målemetodene ikke slo til. Ingen hadde noen gang vært borti en så høy IQ. 

Sidis snakket mer enn 55 språk flytende, og var mye omtalt i amerikanske medier som vidunderbarn. Som voksen fikk han negativ omtale da han ble arrestert som deltaker i de sosialistiske opptøyene i Roxbury i Boston i 1919. 

## Biografi
William James Sidis ble født i New York som sønn av psykologen Boris Sidis og legen Sarah Mandelbaum Sidis. Foreldrene var jøder som flyktet fra pogromene i Ukraina. Boris studerte filosofi og medisin ved Harvard og underviste i psykologi samme sted. Etter hvert ble han kjent som en pionér innenfor amerikansk psykologi, og utga en rekke bøker og artikler om psykopatologi. Familien bodde først i en beskjeden leilighet på Central Park West i New York. Han ble oppkalt etter gudfaren sin, Boris' venn og kollega William James.

Fra fireårsalderen var William Sidis jevnlig å se på forsiden av *[[New York Times]]*. Fireåringen hadde satt seg fore å lære latin, gresk, russisk, fransk, tysk og hebraisk. Han strevet seg gjennom den digre *[[Gray’s Anatomy]]* og Homers verker. Seks år gammel begynte han på *[[grammar school]]*, men i løpet av et halvt år tok han fatt på *[[high school]]*s pensum. 

Ni år gammel ble Sidis tatt opp ved Harvard som den yngste student noen gang, men ble bedt om å vente til han var 11. Fem år senere tok han eksamen *[[cum laude]]*. Han vantrivdes på Harvard der de andre og eldre studentene latterliggjorde ham for hans ungdom og manglende livserfaring. Mobbingen skremte ham bort fra akademika for resten av livet. Etter en episode som matematikkprofessor etter avgangseksamen, gikk Sidis nærmest i dekning og flyttet fra by til by, ofte under falskt navn. Han skrev en del bøker, inkludert USAs historie på 1.200 sider og en bok om trikkebilletter som han samlet på. Bøkene hans fikk ikke noe stort publikum, og han brukte minst åtte pseudonymer. Frem til 1937 klarte han å leve i anonymitet, men da sendte *[[New Yorker]]* en kvinnelig journalist som ble kjent med ham og samlet stoff til en artikkel om hva som ble av vidunderbarnet. Sidis ble opprørt over artikkelen som han mente fremstilte ham som om han nærmest var gal. Han anla sak mot avisen for ærekrenkelse og vant. Kort tid etter døde han av hjerneblødning, bare 46 år gammel.

## Referanser


## Eksterne lenker
*
Våg (måleenhet)

**Våg** eller **vog** er en gammel måleenhet for vekt som er brukt i Skandinavia, herunder også i Norge.

Den såkalte «landsvågen», som ble innført i Norge med det nye målesystemet i 1875, utgjorde tre bismerpund eller ca. 17,932 kg. Denne enheten var i bruk på Østlandet, Vestlandet og i Nord-Norge, men den har variert i vekt. Tidligere ble den gjerne regnet som 72 pundmerker eller ca. 18,52 kg. På Sunnmøre var vågen lik tre lispund, mens den i Sunnhordland utgjorde 3 spann eller 90 pundmerker, tilsvarende ca. 23,15 kg.

## Se også

* Norske måleenheter

## Referanser
Rosso Fiorentino

**Giovanni Batista di Jacopo di Gasparre** (født 8. mars 1494 i Firenze, død 14. november 1540 i Paris), bedre kjent som **Rosso Fiorentino** (*den røde florentineren*) eller bare **Il Rosso** (*den røde*), var en italiensk kunstner, virksom i Firenze og en av de ledende manieristene.

## Referanser


## Eksterne lenker
*
Laup

**Laup** (også kalt *pundslaup*) er en gammel norsk måleenhet for vekt og volum, brukt til å måle smør, erter, korn og salt med mer. En laup brukes også som betegnelse på en sveipet beholder. 

## Måleenhet
En bismerlaup (blant annet brukt i Borgarting, Gulating og Gudbrandsdal) med smør tilsvarte 3 bismerpund eller ca. 18 kg. Vekten og volumet har imidlertid variert gjennom tiden. I en periode var vekten ca. 15,42 kg og volumet ca. 16,2 liter i dette området. I Ryfylke delte man smørlaupen i 4 bismerpund eller 4 «stinne» spann (ca. 20,57 kg eller 21,6 liter) i en periode, og i 3 spann eller tilsvarende 1 «låklaup» (ca. 11,57 kg eller 12,15 liter) i en annen periode. I søndre Høland utgjorde smørlaupen 1,5 bisperpund (ca. 7,71 kg eller 10,29 liter), og i Elvsysla tilsvarte den 2 bismerpund (ca. 10,29 kg eller10,8 liter). I Bergen var en laup salt lik en «mælekjerald» (ca. 16,2 liter), og i Sogn tilsvarte en laup erter 4 spann (ca. 16,2 liter).

## Gjenstandsbetegnelse

En sveipet  beholder kalles i enkelte norske målfører, blant annet i Trøndelag, en *laup*. Laupen har gjerne tilnærmet oval bunn, og lokket klemmes fast mellom to staver i endene. Lauper finnes i ulike størrelser og til mange forskjellige oppbevaringsformål. Betegnelsene kunne være presise i forhold til bruken, for eksempel *smørlaup*. De kunne være særlig forseggjorte til sending eller kirkeferd, eller de kunne være enkle bruksting på gården eller i utmarka. Lauper var til tørt innhold, de var ikke vanntette. 

Den vanligste betegnelsen for en sveipet beholder i norsk språk er tine.

## Stedsnavn
Laup eller Laupen finnes også som stedsnavn, blant annet som navn på fjell, for eksempel i kommunene  Rana og Luster.

## Se også
*Tine (beholder)
*Sveiping

## Litteratur
* Språkrådet: «Åtte potter rømme, fire merker smør &ndash; Om gammalt mål og gammal vekt», I: *Språknytt*. Nr 4, 2006.

## Eksterne lenker
* Søkeordet «laup» i DigitaltMuseum
Pott

**Pott** er en gammel måleenhet for volum. I 1875 ble den norske potten satt til å være 0,965 liter . Andre steder kunne den være forskjellig; i Frankrike 1,8 liter, og i deler av Sveits 1,5 liter. 1 pott tilsvarer 4 pel.

Ordet *pott* kan også bety det samlede beløpet deltakere i veddemål og hasardspill, for eksempel poker, har satset og spiller om.

## Se også

* Norske måleenheter

## Referanser
Pel

:*For pel som brukes til fundamentering, se [[Pel (fundamentering)]]*.
**Pel** er en gammel måleenhet for volum. 

I forbindelse med at Norge gikk over til et nytt mål- og vektsystem i 1875 ble den norske potten satt til å utgjøre 0,9651 liter. En pel utgjorde da ¼ pott eller ca. 0,24125 liter. I dag regnes pelen gjerne som 250 ml. I tidligere tider ble en pel regnet som ¼ juste eller en 1/12 bolle (ca. 0,225 liter). Volumet kan imidlertid ha variert noe, både i tid og sted.

## Referanser
Fasaneri

**Fasaneri** er et anlegg for oppdrett av fasaner. Fasanenstraße (Berlin) har ikke fått navnet etter fuglen, men etter et slikt anlegg for oppdrett av fasaner som ble opprettet på 1700-tallet. 

I 1841 ble Europas første, ville fasaneri opprettet i Kongelunden på Amager ved København, av den kongelige overhoffjegermester Eggert Løvenskiold. Kongelunden forsynte deretter det danske kongehuset samt flere store gods med flere hundre fasaner årlig.

## Referanser
Lilyjets

**Lilyjets** var et norsk band som ble dannet i 2000. Bandet tok en ubestemt pause i oktober 2011 og ble bekreftet oppløst 2. januar 2014.

Det besto av Tinki Tønseth Troye (1984), Lisbeth Marie Mjaugeto (1983) og Kine Lee Aksnes (1984).
Den harmonibaserte trioen skrev all musikk selv. De slo gjennom med bl.a. låtene «Going Blind», «Don't Let it go to Your Head» og «Perfect Picture»

I 2006 kom de ut med albumet *[[3rd Floor]]*.

## Eksterne lenker
*
Plutonium-239

**Plutonium-239** (239Pu) er en isotop av grunnstoffet plutonium som er radioaktiv og har en halveringstid på  år og atommasse på 239,05216&nbsp;u. Det oppstår som biprodukt i kjernereaktorer ved at Uran-238 (238U) tar opp et nøytron og via betahenfall danner neptunium-239 (239Np) som ved nytt betahenfall danner plutonium-239. Dette isotopet kan brukes i kjernevåpen.

## Referanser
Betahenfall

**Betahenfall** eller **betastråling** (β-stråling) er en type partikkelstråling fra nedbrytning av radioaktive stoffer eller av radioaktiv nedbrytning av atomkjerner. Dette finnes i to varianter:

* *Beta-*: Et nøytron omdannes til et proton ved at den ene nedkvarken i nøytronet sender ut et elektron og et antinøytrino og omdannes til en oppkvark
* *Beta+*: Et proton omdannes til et nøytron ved at den ene oppkvarken i protonet sender ut et positron og et nøytrino og omdannes til en nedkvark.

Betastråling er en av de tre vanligste formene for radioaktivitet. Radioaktiv stråling omfatter  alfa-, beta- og gammastråling, som har fått navn etter de tre første bokstavene i det greske alfabetet.

Ved betastråling sender en nedkvark i et nøytron ut et elektron og et antinøytrino. I et nøytron er det to nedkvarker med ladning −1/3 og en oppkvark med ladning 2/3. Når en av nedkvarkene har sendt ut elektronet og antinøytrinoet, har den blitt til en oppkvark med ladning 2/3. Den nye samlingen av én nedkvark og to oppkvarker kalles et proton. Altså har et nøytron blitt til et proton, et elektron og et antinøytrino. Det hele foregår i en atomkjerne.

Tidligere visste man ikke om antinøytrinoet og trodde at betastråling bare var en strøm av elektroner i stor fart. Men det viser seg at elektronene alltid kommer ut med forskjellig kinetisk energi hver gang, og det var et mysterium før man forsto at det er summen av den kinetiske energien til antinøytrinoet og elektronet som er konstant.
Gerhard Schønings skole

**Gerhard Schønings skole**, tidligere **Trondhjems Borgerlige Realskole og Trondhjems kommunale høyere almenskole**, er en avdeling av Thora Storm videregående skole i Trondheim. Skolen ligger i Vår Frue gate i Midtbyen i Trondheim, med blant annet Vår Frue kirke som nærmeste nabo. Trondhjems Borgerlige Realskole ble opprettet i 1783 med midler fra Stiftelsen Trondhjems Borgerlige Realskole, Waisenhusstiftelsen og Thomas Angells Stiftelser. 

I 1956 ble skolen omdannet til gymnas ved sammenslåingen av Trondhjems Borgerlige Realskole, opprettet i 1783 som den første realskole i Skandinavia, og Trondhjem kommunale høgre allmennskole, opprettet som middelskole i 1913. Den nye skolen ble oppkalt etter Gerhard Schøning som var rektor ved Trondheim katedralskole på midten av 1700-tallet, og en viktig kulturpersonlighet i norsk historie. Stiftelsen Trondhjems Borgerlige Realskole eier skolens bygninger og grunn, og leier disse ut til Sør-Trøndelag fylkeskommune som driver skolen.

Skolen ble i 2010 slått sammen med Adolf Øiens skole til én enhet, Thora Storm videregående skole.

På folkemunne går skolen under navnet «Skjøning». Skolen tilbyr studiespesialisering, studiespesialisering med formgivingsfag, design og håndverk, helse- og oppvekstfag, yrkestrening, voksenopplæring og utdanning for minoritetsspråklige. Den har derfor en stor andel elever med ikke-norsk bakgrunn, og flere titalls språk praktiseres av skolens elever. 

## Rektorer
* Reidar Jørgensen – Trondhjems borgerlige realskole i perioden 1945–1956, Gerhard Schøning skole fra 1956.

## Pedagoger
* Hilchen Sommerschild – i perioden 1801–1826
* Andreas Hauge – i perioden 1846–1849. Prest og salmebokutgiver. 
* Sjur Sexe – i perioden 1846–1847. Professor i mineralogi og fysisk geografi.
* Carl Emil Krefting – i perioden 1859–1861. Trafikkdirektør i NSB.
* Johan Peter Weisse – i perioden 1863–1865. Professor i latinsk klassisk filologi.
* Ole Andreas Øverland  – i perioden 1876–1877. Historiker.
* Jens Gran Gleditsch – i perioden 1884–1887. Teolog og biskop.
* Axel Sommerfelt – i perioden 1887–1899. 
* Theodor Petersen – i perioden 1900–1912. Arkeolog.
* Trygve Lysaker – historiker.
* Hans Kristiansen – forfatter.
* Per Hjort Albertsen – komponist.
* Katharina Mo Berge – orienteringsløper.

## Kjente tidligere elever

### Trondheim Borgerlige Realskole

* Niels Norman (1770–1836)
* Hans Nissen (1771–1843)
* Johan Christian Tellefsen (1774–1857)
* Fredrik Skagen (1936–2017)
* Arve Tellefsen (1936–)
* Liv Ullmann (1938–)

### Gerhard Schøning skole

* Arne Victor Larssen (1938–)

## Referanser


## Litteratur

* Støren, Wilhelm K. / Scmidt, Olaus (1956).*Trondhjems Borgerlige Realskole 1783–1956*. Trondhjems Borgerlige Realskoles Direksjon.
* Jørgensen, Reidar (1962). *Gerhard Schønings Skole.* 
* Lien, Eirik (2020). Vet du dette om Trondheim?. Museumsforlaget. ISBN 9788283050974

## Eksterne lenker
* Skolens hjemmeside &ndash; 
*Gerhard Schønings skoles arkivfinnes ved NTNU Universitetsbiblioteket
Det internasjonale ishockeyforbundet

**Det internasjonale ishockeyforbundet** (engelsk: *International Ice Hockey Federation*, fransk: *Fédération internationale de hockey sur glace*, tysk: *Internationale Eishockey-Föderation*, forkortet **IIHF**) er et internasjonalt forbund som bestemmer de internasjonale reglene i ishockey, avholder mesterskap for klubb- og landslag, og utnevner dommere. IIHF består i dag (2024) av 84 nasjonale ishockeyforbund.

IIHF ble grunnlagt 15. mai 1908 i Paris som *Ligue Internationale de Hockey sur Glace* (LIHG) av representanter fra Belgia, Böhmen, Frankrike, Sveits og Storbritannia.

IIHFs hovedkvarter befinner seg i Zürich i Sveits. Nåværende president er Luc Tardif. IIHF er ansvarlig for å arrangere større internasjonale turneringer som verdensmesterskap for både kvinner og menn, ishockeyturneringer under Vinter-OL, og forskjellige turneringer for klubblag.

## Medlemmer

## Presidenter i IIHF

## Referanser


## Eksterne lenker
*
Fylkesvei 2578

**Fylkesvei 2578** går mellom Nordrum og sentrum i Ringebu kommune.

Tidligere var veien del av riksvei 220.

Frem til 2019 hadde veien betegnelsen fylkesvei 388 (Oppland).

## Kommuner og knutepunkter

## Referanser


## Eksterne lenker
* Vegvesenets vegkart 
*
Bildeteori

**Bildeteori** handler om hvordan man skal oppfatte bildet. Bildeteori skal svare på sentrale grunnleggende spørsmål som
* Hvorfor oppfatter vi bilder?
* Hvordan oppfatter vi bilder?
* Hvordan komuniserer bildet i forhold til verbal tekst?

Det finners flere teorier for å svare på disse spørsmålene. De mest kjente teoriene er Kongnitivismen og Semiologien. 

## Kognitivisme
*Se utdypende artikkel om [[Kognitivisme]]*

Kognitivisme mener vi forstår bilder intuitivt på grunn av vårt medfødte persepsjonssystem. Og fokuserer i motsetning til Semiologi på forskjellem mellom språk og bilder. Kognitivisme sentrerer seg rundt disse påstandene: 

* Bilder er ikke arbitrære

* Bilder er ikke språk

* Vi forstår bilder fordi de ligner.

* Vi forstår bilder fordi de er knyttet til synet.

Bildets egenskaper kan deles i to

### Semantiske egenskaper
Bildets Semantiske egenskaper konsentrer seg rundt å fokusere og bekrive hvordan elementer er koblet til sin mening gjennom et spesielt medium som
* Ord
* Bilde
* Musikk
eller andre medium. 

Det er da sentrert rundt hvordan man oppfatter bildets i klasifiseringen av tegn. Det finnes tre typer tegn. Ikoner, Indeksikalske tegn og symbolske tegn. 

### Syntaktiske egenskaper
En Syntaktisk orientert beskrivelse av egenskapene fokuserer på hvordan elementene selv i et hvilket som helst medium lager en total mening. Bilder er da spesielt siden de i motsetning til språk ikke kan legge frem direkte påstender. Kognitivismen mener bildet mangler en proporsjonal synktaks i forhold til verbalt språk. 

### Kjente kognitivister
*Paul Messaris

## Semiologi
*Se utdypende artikkel om [[Semiologi]]*

Tradisjonelt er Semiologi læren om tegn. Innen bildeteori er det en teoretiske tilnærmin på hvordan man skal oppfatte bilde. Det mener vi forstår bilder på grunn av vi kan gjenkjenne innlærte koder/kunnskap.

Den semiologiske interessen for bildets funksjon som kommuniksjonsmedium, vokste fram i Frankrike på 1960-tallet. Inkluderte bildet som tegn. Spesielt bemerkelsesverdig er Roland Barthes artikkel om bildets retorikk. Bilder er ikke naturlige, men retoriske. Dermed er ikke bilder uskyldige gjengivelser av virkeligheten.

Semiologien sier at bildet er språk, fordi det å forstå bildets meningsinnhold forutsetter at vi har lært kulturelle koder og konvensjoner

### Kjente Semiologer
*Charles Sanders Peirce
*Roland Barthes

## Se også
*Bilde
*Bildeanalyse
*Filmteori
Diglossi

**Diglossi** (fra nylatin *diglossia*, avledet av gresk *diglossos*, «tospråklig») betegner en forholdsvis stabil språksituasjon innenfor et gitt samfunn eller område, der et *høyspråk* og et *lavspråk* lever side om side. Den klassiske definisjonen av diglossi sier at høyspråket og lavspråket skal være varianter av samme språk. Høyspråket brukes i mer formelle situasjoner, som i offentlig administrasjon, undervisning og media, mens lavspråket brukes uformelle sammenhenger, som dagligdagse samtaler.

Et typisk eksempel er tilstanden i den tysktalende delen av Sveits, der standardtysk brukes som høyspråk og sveitsertysk (eller alemannisk) er lavspråk. Et annet eksempel er arabisktalende land, hvor klassisk arabisk fungerer som høyspråk, og den lokale varianten av moderne arabisk som lavspråk. Dette er også tilfelle en del steder i Norge hvor bokmål fungerer som høyspråk, og den lokale dialekten eller endog nynorsk fungerer som lavspråk.

## Referanser


## Eksterne lenker
*
Svedmyra tunnelbanestasjon

**Svedmyra tunnelbanestasjon** er en stasjon på Stockholms tunnelbane. Til tross for navnet ligger den ikke i bydelen Svedmyra, men i Stureby.

Stasjonen trafikkeres av T-bane 1 (grønn linje) og ligger mellom stasjonene Sockenplan og Stureby. 

Svedmyra ble innviet 9. september 1951 som stasjon nummer 15. Den har en utendørs plattform. 

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Kjelsås Idrettslag

: *For fotballaget, se [[Kjelsås Fotball]]*

**Kjelsås Idrettslag** (stiftet 16. mars 1913) er et norsk idrettslag fra Kjelsås i Oslo. Idrettslaget har i dag tilbud innen allidrett for barn, alpint, basketball, fotball håndball, langrenn og paraidrett.

Utenom fotball er langrenn en av frontidrettene til klubben. Både på herre- og kvinnesiden har klubben avlet sterke løpere. Kjelsås har vunnet 14 NM-titler i langrennsstafett for damer. Den første tittelen ble vunnet i 1985 og den seneste i 2023. Klubben hadde en ubrutt seiersrekke fra 1988 til 1994.

## Historie
Kjelsås IL ble stiftet som Kjelsås Idrettsforening i 1913 av Einar E. Løvli og Aksel Fjeldstad. Maridalens Skiklub (stiftet 1897) gikk inn i foreningen i 1920, og navnet ble endret til Kjelsås Idrettslag. Etter andre verdenskrig ble klubben slått sammen med Sportsklubben Roald, som hadde vært med i Arbeidernes Idrettsforbund, og som var en fortsettelse av Solemskogen Idrettsforening.

## Kjente utøvere
*Brage Sandmoen – tidligere toppfotballdommer
*Marit Mikkelsplass – tidligere langrennsløper
*Trude Dybendahl – tidligere langrennsløper
*Nina Skeime - tidligere langrennsløper
*Astri Knudsen Bech - tidligere håndballspiller, 103 landskamper som Kjelsåsspiller og landslagskaptein
*Kristian Kjelling – profesjonell håndballspiller
*Eirik Brandsdal – langrennsløper
*Alexander Steen Olsen – alpinist
*Harald Eika Frey - basketballspiller
*Sigurd Rosted - profesjonell fotballspiller
*Sebastian Jarl - fotballspiller
*Mathias Kjølø - fotballspiller
*Sturla Ottesen - fotballspiller
*Håvard Moseby - langrennsløper

## Referanser


## Eksterne lenker
* 
* Kjelsås Langrenn
Jarenvatnet

**Jarenvatnet** er en innsjø i Gran kommune på Hadeland, 201 moh. Innsjøen får tilløp fra elven Vigga i sydenden, og har utløp i nordenden, hvor Vigga renner videre mot Røykenvika i Randsfjorden. Nordøst for Jarenvatnet ligger tettstedet Jaren, og i sydenden ligger Gran.

Jarenvatnet var den andre innsjøen i Norge hvor det ble registrert vasspest. Vasspesten kom hit fra Østensjøvannet på slutten av 1950-tallet og spredte seg senere herfra og til Drammensvassdraget, trolig via Randsfjorden og Randselva.

Den søndre halvparten av vannet ble vernet i 1990 som Jarenvatnet naturreservat. Også den nordlige delen er vurdert som viktig, som naturtypen kalksjø. Dette er en «utvalgt naturtype» i henhold til naturmangfoldsloven § 52.

## Referanser
Carmen

***Carmen*** er opera i sjangeren *[[opéra comique]]* i fire akter av den franske komponisten Georges Bizet. Librettoen ble skrevet av Henri Meilhac og Ludovic Halévy basert på historien med samme navn av Prosper Mérimée. Operaen hadde premiere på Opéra-Comique i Paris 3. mars 1875. Ett år etter ble den karakterisert som en umoralsk og overfladisk fiasko. Likevel er den nå den operaen som kan vise til flest oppsetninger og oppføringer. 

Bizet døde etter operaens 33. oppføring, så han fikk ikke oppleve suksessen som *Carmen* fikk oppleve i det følgende tiår. *Carmen* har siden blitt en av verdens mest kjente operaer. Særlig er *Habanera*-arien fra første akt, og *Toréador*-arien fra andre akt noen verdens aller mest kjenteoperaarier.   

Operaens handling foregår i Sør-Spania forteller om den naive soldaten Don José som forelsker seg i sigøynerkvinnen Carmen. Don José gjør slutt med sin ungdomskjæreste og forsømmer sine militære plikter, før Carmen forlater han til fordel for den glamorøse tyrefekteren Escamillo. Don José dreper henne i et anfall av sjalusi. Skildringene av umoral, fattigdom, lovbrudd og hovedpersonens død gjorde operaen kontroversiell i samtiden. 

Kritikerne var først negative til operaen. Men den ble gradvis kjent som følge av mange oppsetninger utenfor Frankrike, og den ble ikke satt opp igjen i Paris igjen før i 1883. Etter komponistens død ble det gjort endringer i stykket, særlig ble den opprinnelige dialogen erstattet av resitativ. 

## Referanser


## Media
* 

## Eksterne lenker
* *[https://sceneweb.no/nb/artwork/35883/Carmen Carmen]* i Sceneweb - nasjonalt scenekunstarkiv
* Den Norske Operas side om stykket
* ''Carmen'' på Project Gutenberg
* Pianonoter av stykket
Monash University

**Monash University** er et offentlig universitet i Melbourne i Australia. Det er et av Australias største universiteter med ca. 55 000 studenter.

Universitetet har totalt åtte campuser: seks i Victoria i Australia (Clayton, Caulfield, Berwick, Peninsula, Parkville og Gippsland), ett i Malaysia og et i Sør-Afrika. Universitetet har også en avdeling i Prato, Italia.

## Historie
Monash University ble etablert i 1958. Navnet stammer fra Sir John Monash. I 1958 var Monash det første universitetet som ble grunnlagt i staten Victoria på over 100 år. I 1961 ble 347 studenter opptatt, og startet på Clayton campus. I dag fremstår Clayton campus som en mindre norsk by med over 25 000 studenter og ansatte.

## Bilder

Fil:Monashcaulfield.jpg|Caulfield Campus, Art & Design
Fil:MonashBerwick.jpg|Berwick Campus


## Referanser


## Eksterne lenker
* Monash University
* Monash fakulteter
* Monash Campuses
* Ansa
Gaius

**Gaius** var et vanlig romersk fornavn.

I latinske inskripsjoner ble navnet forkortet med bokstaven *G*. I det tidlige latinske alfabetet skilte man ikke mellom *C* og *G*.

## Personer
* Gaius (jurist)
* Gaius Julius Caesar
* Gaius Julius Caesar Augustus Germanicus
* Gaius Gracchus
* Gaius Marius
* Gaius Sallustius Crispus
Raffaellino del Garbo

**Raffaello Capponi** (født omkring 1470 i Firenze, død 1524 samme sted), bedre kjent som **Raffaellino del Garbo**, var en italiensk maler som fikk navnet *Garbo* etter gaten hvor hans verksted lå.

Han var lærling til Filippino Lippi og bisto ham ved utføringen av freskomalerier i *[[Santa Maria sopra Minerva]]* i Roma (ca. 1493). Dessuten ble han også påvirket av Domenico Ghirlandaio. Han utførte et stort freskomaleri og alterbilder i *[[Santa Maria Maddalena dei Pazzi]]* i Firenze, nå bevart i museene i Firenze, Paris og Berlin.

## Referanser


## Eksterne lenker
*
David Friedman

**David Friedman** er navnet til flere personer:
 
* David D. Friedman (1945–) er en anarkokapitalistskribent, og -økonom
* David F. Friedman (1923–2011) amerikansk regissør (*exploitation*-filmer)
* David Friedman (1956/57–) er en barneunderholder i *[[Capturing the Friedmans]]*
* David Friedman (composer) er en Broadway- og filmregissør; bl.a. Disneys *Beauty and the Beast*, *Aladdin*, *Pocahontas* og *Mulan*, samt den originale Broadway-produksjonen av *Joseph and the Amazing Technicolor Dreamcoat*.

* **David Friedman** var navnet gitt til **[[Dafydd ab Hugh]]** ved hans fødsel. Han er en science fiction- og fantasy-skribent og en politisk nettblogger.
Andrea Orcagna

**Andrea di Cione Arcangelo** (født omkring 1308 i Firenze, død etter 1368 samme sted), bedre kjent som **Andrea Orcagna**, var en italiensk maler, billedhugger og arkitekt. Han studerte for Andrea Pisano og Giotto.

## Referanser


## Eksterne lenker
*
David D. Friedman

:*For andre personer med det samme navnet, se [[David Friedman]]*.

**David D(irector) Friedman** (født 12. februar 1945) er en libertarianistisk skribent og økonom som ble en ledende person innen anarkokapitalisme-miljøet med utgivelsen av boken *[[The Machinery of Freedom]]* (1973, revidert 1989). Han har også skrevet bøkene *Price Theory* (1986), *Law's Order* (2000) og *Hidden Order: The Economics of Everyday Life* (1996).

Han har en Ph.D. i fysikk fra University of Chicago, selv om han er mest kjent for sitt arbeid innen politisk teori og økonomi. Han er professor innen juridicum ved Santa Clara University. Tidligere i karrieren var han professor innen økonomi.

David Friedman kommer fra en akademisk familie. Han er sønn av nobelpris-vinner og økonom Milton Friedman. Han har en søster Janet Friedman, moren Rose Friedman er økonom, og onkelen Aaron Director er professor innen juridicum. Hans sønn, Patri Friedman, har også skrevet om liberalistiske tema.

Han like å lese science fiction-bøker, og har selv skrevet en roman innen fabelprosa, *Harald* (2006).

Friedman er også redaktør for magasinet *[[Liberty (1987)|Liberty]]*.

## Arbeid
### Bøker
* *[[The Machinery of Freedom]]*, 1973
* *[[Price Theory: An Intermediate Text]]*, 1986
* *[[Hidden Order: The Economics of Everyday Life]]*, 1996
* *[[Law’s Order: What Economics Has to Do with Law and Why It Matters]]*, 2000
* *[[Harald (book)|Harald]]*, 2006, roman
* *Future Imperfect: Technology and Freedom in an Uncertain World*, 2008

## Se også
* Anarkokapitalisme
* Murray N. Rothbard

## Referanser


## Eksterne lenker
*
Santiago de Querétaro

**Santiago de Querétaro** er en by og hovedstad i den meksikanske delstaten Querétaro. Byen ble grunnlagt i 1531. Santiago de Querétaro er blant annet berømt for sin akvedukt som var byens hovedforsyning av vann fra 1726 til 1970. 

Det historiske sentrum i byen er på listen over UNESCOs liste over verdens kultur- og naturarvsteder.

## Referanser


## Eksterne lenker
*
Kvinnherad prestegjeld

**Kvinnherad prestegjeld** var et prestegjeld tilhørende Sunnhordland prosti. Det omfattet sogn i Kvinnherad kommune i Hordaland fylke, og hovedkirken var Kvinnherad kirke.

Kvinnherads sogn er nå en del av Kvinnherad kirkelige fellesråd, og underlagt Sunnhordland prosti i Bjørgvin bispedømme i Den norske kirke.

## Historikk

*Kvinnaherað sókn* (norrønt) har sin opprinnelse fra kristningen av landet. Kvinnherad prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Kvinnherad med Husnes, Ølve og Ænes annekssogn.

Kvinnherad prestegjeld dannet grunnlaget for Qvindherred formannskapsdistrikt, som ble opprettet i 1837.

Gjennom årene har prestegjeldet gjennomgått følgende inndelingsendringer: Hatlestrand sogn ble utskilt som eget kirkesogn i 1885, Husnes ble eget sognekall, gjeldende fra 1. januar 1968 og tilsist ble Uskedal eget kirkesogn i 1979. Ved kgl.res. av 7. september 1984 ble Skånevik prestegjeld lagt ned, og dets to kirkesogn fordelt ved at Skånevik ble lagt til Etne prestegjeld og Åkra sogn til Kvinnherad, gjeldende fra 1. januar 1985. Varaldsøy sogn ble overført fra Strandebarm prestegjeld 1. januar 2000.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Sogneprester
* 1535&ndash;1577 Anders Pederssøn Hammer (død 1570)
* 1577&ndash;1582 Truls Larsen Krog
* 1582&ndash;1610 Christen Jensen Warder (død 1610)
* 1610&ndash;1639 Povel Madssøn Alstrup (1580&ndash;1639)
* 1639&ndash;1668 Hans Tharaldssen (død 1668)
* 1668&ndash;1710 Peder Henriksen Arentz (1633&ndash;1710)
* 1710&ndash;1749 Willum Frimann (1668&ndash;1749)
* 1749&ndash;1770 Jakob Jersin Nyegaard (1707&ndash;70)
* 1770&ndash;1786 Thomas Riese (1726&ndash;1810)
* 1786&ndash;1803 Nils Hertzberg
* 1803&ndash;1830 Peder Harboe Hertzberg (1775&ndash;1830)
* 1831&ndash;1854 Elias Børge Unger (1795&ndash;1854)
* 1855&ndash;1876 Bernt Tobias Bessesen (1802&ndash;)
* 1878&ndash; Johan Einar Unger (1831&ndash;)

## Kirkesogn

Prestegjeldet hadde ved sin avvikling følgende sogn og kirker:
* Kvinnherad
* Åkra
* Ænes
* Hatlestrand
* Ølve
* Uskedalen
* Varaldsøy

## Referanser


## Eksterne lenker
* Kvinnherad prestegjelds nettsted (arkivside)
Bernardino Poccetti

**Bernardino Poccetti**, også kjent som **Barbatelli**, **Bernardino dalle facciate** og **Bernardino dalle grottesche** (født 26. august 1548, død 10. oktober 1612), var en  manieristisk maler fra Firenze, Italia.

## Liv og verk
Poccetti tilhørte familien Barbatelli, og hans opprinnelige arbeid var dekorasjon av fasader og tak, noe hans kallenavn antyder. Han utmerket seg dels i å dekorere fasader med fantastiske skikkelser og medaljonger og dels i å male takarabesker og vakre detaljmotiv. Fra 1570 var han medlem av Firenzes laug for dekoratører, *Accademia del Disegno*. Poccettis første arbeidsplass var hos Michele Tosini, og han deltok i utsmykkingen av *Chiostro Grande* i *[[Santa Maria Novella]]* i 1580-årene.  Mellom 1583 og 1585 hjalp han til med freskene i Palazzo Capponi, og videre fullførte han fresker i *San Pier Maggiore* i San Pierino. 

I 1592-1623 arbeidet han med fresker som gjenga *San Brunos liv og død* i *[[Certosa di Val d'Ema]]*, men han arbeidet også for andre karthusiske klostre i Pisa og Siena. Freskene som anses for å være hans mesterverk, befinner seg i *Cappella del Giglio* (*Cappella Neri*, 1599) i *[[Santa Maria Maddalena dei Pazzi]]*. Hans senere arbeider plasserer ham blant reformatorene fra Firenze, som et medlem av gruppen som kaltes *Contra-Maniera* sammen med Santi di Tito, Domenico Cresti (Il Passignano), Lodovico Cigoli, Jacopo Chimenti da Empoli, Andrea Boscoli og  Gregorio Pagani. Disse kunstnerne overøste den akademiske manierismen fra den tiden med naturalisme.

## Andre arbeider
* Palazzo Usimbardi (nå Palazzo Acciaiuoli, 1603)
* Santissima Annunziata, Pistoia (1601)
* Sant'Antonios kloster i San Marco, Firenze (1602)
* «Massakren av de uskyldige», *[[Ospedale degli Innocenti]]*, Firenze (1610)

## Referanser


## Litteratur
* Freedberg, Sydney J.: *Pelican History of Art*, Penguin Books Ltd 1993. Kapittel: «Painting in Italy», 1500-1600; sidene 627-629.

## Eksterne lenker
*
Thomas Sørensen

**Thomas Løvendahl Sørensen** (født 1976) er en dansk tidligere fotballspiller, som spilte som målvakt. Han har spilt i tre store mesterskap for ; VM i fotball 2002, EM i fotball 2004 og VM i fotball 2010.

Sørensen startet sin karriere i Odense Boldklub i 1995. Han gikk i 1996 på et lån til Vejle BK hvor han spilte seks kamper. I 1997 gikk an til Svendborg fB hvor det ble 50 kamper. I 1998 ble det klubbytte igjen, denne gangen gikk turen til England og Sunderland AFC. Her spilte Sørensen frem til 2003 da han gikk til Aston Villa. Han spilte 139 ligakamper for Aston Villa fram til 2008, da han gikk til Stoke City. Han avsluttet sin karriere i australske Melbourne City.

## Privat
Han har 2 barn; Marcus og Celine.

## Referanser


## Eksterne lenker
*
Bergen-Nordhordland Rutelag

**Bergen-Nordhordland Rutelag (BNR)** ble stiftet 15. mai 1880 som **Lindaas-Masfjorden Dampskibsselskap**. Busstrafikken kom i gang fra 1928. Fergedriften kom i gang i 1936. 

## Etablering
Med etebleringen av Lindaas-Masfjorden Dampskibsselskap fikk man et fungerende rutesystem av båter i Nordhordland og Gulen. Dette var noe man hadde savnet i området, da viktige ting som avgangstider var svært dårlig tilpasset for bøndene. Det ble derfor lyst til et første møte om etableringen av damskipselskapet i Bergen i februar 1880. I mai samme år ble selskapet etablert

Gjennom årene ble det en rekke sammenslåinger, A/S Bergen Nordhordland Trafikklag ble etablert først på 1950-tallet ved sammenslåinger av Alværsund & Manger Dampbåtlag A/S og Lindås-Masfjorden Dampskibslags Bilruter.

**A/S Bergen Nordhordland Rutelag** ble dannet i 1974 da A/S Bergen-Nordhordland Trafikklag, Indre Nordhordlands Dampbaatlag LL og A/S Arna-Osterøy Billag gikk sammen.

1. januar 2002 gikk BNR buss og innenriksferger inn i Hardanger Sunnhordlandske Dampskipsselskap.

## BNR-eide skip
Listen er ufullstendig.

* MF «Fedjefjord» Solgt til HSD, Bergen i 2006 
* MF «Meland» Solgt til HSD, Bergen i 1995
* MF «Nordhordland» Solgt til HSD, Bergen, i 2003
* MF «Oster»1971 Solgt til HSD, Bergen i 2003
* MF «Seimstrand» (1979) nå «Stordal», Solgt til MRF i 1993.
* MF «Seimstrand»(1975) tidligere «Stryn» Solgt til HSD, Bergen i 2001
*   MF «Masfjord» (1969) MF «Rinna» nå MF «Gudvangen» Solgt til MRF, Molde i 2000
* MF «Masfjord» (1989) nå MF «Marstein» Solgt til  Boknafjorden Ferjeselskap AS, Stavanger i 2001
* MF «Austrheim» (1986) MF «Bjørnefjord» nå MF «Boknafjord» Solgt til HSD, Bergen i 2001.
* MF «Alversund» 1982 nå MF «Sogn» Solgt til FSF, Florø i 2005
* MF «Austrheim» (1973) 1973 MF «Salten» så MF «Bogøy» Solgt til Saltens Dampskibsselskab as, Bodø i 1994
* MF «Bjørn-West» (1887) tidligere «Tyr» Solgt til AS Saki (F.Odfjell), Bergen i 1988
* MF «Bruvik» 1980 MF «Manger» nå MF «Ebba» Solgt til HSD, Bergen i 2000
* MF «Fedje» 1970 nå «Admiral Bay» Solgt til HSD, Bergen i 2003 
*   MF «Hamre» tidligere MF «Valestrandferja» (1969) Solgt til Innherredsferja A/S, Levanger 1989.
* MF «Sundferja» Solgt til  Gulen Skyss AS i Eivindvik 2014.
*MF  «Haus»(1974), nå MF«Tomma», Boreal 
* M/S «Lygra» hurtigbåt solgt til østen 
* M/S «Manger» hurtigbåt solgt til østen
* M/S «Rongevær» bygget i 1971, solgt til TSF v/ Trygve Tønnessen i 1989
* M/S «Ramsøy» bygget i 1981, solgt til TSF v/ Trygve Tønnessen i 1998

## Ruteområde

BNR sitt ruteområde var Meland, Lindås, Radøy, Austrheim, Fedje, Masfjorden og Osterøy.

Selskapet var delt i to forretningsområder: Bildivisjonen som besto av buss- og godsavdelinger i Knarvik og Lonevåg, og Rederiet som besto av innenriksferjene og Fjord Line AS.

BNR hadde høy standard på bussparken sin, og ble brukt på turbussmarkedet. Noe av årsaken til dette var den høye inntjeningen som selskapet hadde på Norges største riksvegferjesamband Knarvik-Steinestø, og som ble avløst av Nordhordlandsbrua i 1994.

## Referanser


## Eksterne lenker
* Fjordcharter
Agrippina den eldre

(**Vipsania**) **Agrippina** (født 14 f.Kr. i Mytilene, død 18. oktober 33 på Pandataria), mest kjent som **Agrippina den eldre** var en av de mest fremtredende kvinnene i Romerriket i det første århundre. 

## Liv og virke
### Bakgrunn
Hun var datter av Marcus Vipsanius Agrippa og hans tredje kone, Julia den eldre. Marcus Vipsanius Agrippa var en potensiell etterfølger etterkeiser Augustus.  Hun var datterdatter av Augustus.

Hun ble formodentlig født i Mytilene mens foreldrene reiste rundt i Romerrikets østlige provinser. Etter farens død i 12 e.Kr. og moren giftet seg på nytt med Tiberius vokste hun opp med sine fire søsken i det keiserlige hoff. Keiser Augustus hadde en stor innflytelse på deres oppdragelse, i pakt med samtidens gammelromerske dygder. I et brev priste han hennes talenter og gode evner. 

Selv om Augustus hadde et godt forhold til Agrippina, tok han avstand fra hennes mor allerede i år 2 f.Kr., angivelig på grunn av hennes usedelige vandel, en skjebne som også skulle ramme to av hennes barn, Agrippa Postumus og Iulia, få år etter. De begge eldre av Agrippinas brødre, Gaius Caesar og Lucius Caesar, som deres keiserlige bestefar hadde adoptert som sine etterfølgere, døde i henholdsvis 2 og 4 år e.Kr. Deretter adopterte så Augustus Tiberius, som var sønn av Livia Drusilla, og han adopterte sin nevø Germanicus. 

### Germanicus' hustru
Etter Augustus' vilje ble Agrippina senest i 5 e.Kr. gift med den ett år eldre potyensielle keiseretterfølger Germanicus. Med ham fikk hun i alt ni barn, hvorav de som overlevde barneårene var Nero Caesar, Drusus Caesar, Gaius (den senere keiser Caligula), Agrippina den yngre (Claudius' hustru og Neros mor), Drusilla og Iulia Livilla.

Agrippina var modig, selvstendig og energisk og fulgte Germanicus på hans krigstog til Germania og Orienten uten å sky noen anstrengelser i perioden 14 til 16 år e.Kr. Da en germansk stridsmakt under slaget ved Pontes longi truet med å sette over broen over Rhinen, grep hun selv kommandoen over styrkene der og forhildret broens ødeleggelse, slik at Aulus Caecina Severus' styrker rakk å trekke seg tilbake rettidig til flodens venstre bredd. Caecina mente etter Germanicus' død ikke desto mindre at stattholdere ikke måtte ta med seg sine hustruer ut i provinsene. Agrippina spilte også en avgjørende rolle ved nedkjempelsen av et mytteri blant Rhin-legionene etter Augustus' død, noe som gjorde Tiberius misunnelig på henne.

Etter Augustus' død 14 e.Chr. ble Germanicus kalt tilbake til Roma og æret med en triumf. I år 17 ble han sendt til Rikets østre deler. Også nå ble han ledsaget av Agrippina, og på øya Lesbos fødte hun hans eldste barn, Iulia Livilla. I 19 e.Kr. døde Germanicus under mysteriøse omstendigheter i Antiochia ad Orontem.

### Etter Augustus' død

Da hun etter hans død vendte tilbake til Roma, gjorde hun seg mistenkt av Tiberius for å etterstrebe herreveldet for sine sønner. Hun ble derfor forvist til øya Pandataria ved Napoli, der hun i år 33 døde av sult. Det er imidlertid ikke kjent om hun døde av selvutsulting eller av tvang.

Hennes eneste overlevende sønn, Caligula, ble i år 37 keiser.

## Referanser
Ivar Bårdsson

**Ivar Bårdsson** var en norskfødt prest som på midten av 1300-tallet var biskopens vikar i Garðar på Grønland. Han skrev i ettertid en topografisk beskrivelse av Grønland. 

Ivars beskrivelse ble først utgitt av Finnur Jónsson i 1930: *Ivar Bårðarsons beskrivelse af det gamle Grønland*.

## Referanser
Jacopo da Pontormo

**Jacopo Carrucci**, bedre kjent som **Jacopo da Pontormo** eller **Pontormo** (født 24. mai 1494, død 2. januar 1557 i Firenze), var en av de tidligere og mest innflytelsesrike blant de italienske manieristene.

Han var oppkalt etter sin fødeby Pontormo, en by nær Empoli, men fikk sin skolering i den florentinske skolens stil — med all sikkerhet av Andrea del Sarto og trolig av Leonardo da Vinci og Piero di Cosimo. Han slo igjennom med utsmykningen av Medicéernes villa i Poggio a Caiano, i nærheten av Firenze, og malte i 1523 ytterligere en rekke fresker med motiv fra Kristi lidelseshistorie.

Pontormos litt kantete tegninger med innflytelse fra Michelangelo og Dürers grafikk og hans uvanlige bruk av farger kan best studeres i hovedverket «Gravleggelsen» (se bilde), mens «Kvinne med hund» (1532) viser hans manieristiske portrettstil. Rosso Fiorentino hørte til hans rivaler, og Bronzino var hans elev og etterfølger.

## «Gravleggelsen»

I dette maleriet sammenføres elementer av nedtagelsen fra korset, gravleggelsen og pietà til et ikonografi. Kristus, jomfru Maria, som i svime synker sammen, og de andre sørgende helgenene er sammenvevet i en sirkelform. Den ellevte figuren, ved bildets høyre kant, er Pontormo selv. 

Pontormo malte bildet som altermaleri for den florentinske familien Capponis gravkapell. Bildet, som Pontormo arbeidet på over tre år, karakteriseres av kraftige farger, og det at de fleste skikkelsene ikke retter blikket mot Kristus, men snarere mot betrakteren.

## Referanser


## Eksterne lenker
*
Brian Baker

**Brian Baker** er navnet til flere personer:

* Brian Baker (musiker) (1965–), en amerikansk gitarist for bandene Minor Threat, Dag Nasty, og Bad Religion, med flere.
* Brian Baker (politiker) (1973–2021), en amerikansk republikaner og pastor i bapistkirken.
* Brian Baker (tennis) (1985–), en amerikansk tennisspiller.
* Brian Baker (skuespiller), en amerikansk skuespiller og tidligere talsmann for Sprint Nextel.
* Brian Baker (NASCAR-fører), en amerikansk NASCAR-fører.
* Brian Baker (Australia), en australsk vokalist for gruppen The Makers og andre.
Burnout

***Burnout*** er en racerspillserie som fokuserer på fart og ødeleggelse. Det første spillet kom ut i 2001 og er produsert av Criterion Games. De to første spillene i serien ble utgitt av Acclaim, men senere spill ble utgitt av EA. I 2013 sa presidenten av Criterion at det var tvil om det ville bli produsert flere spill i serien.

## Spill i serien
* *[[Burnout (videospill)|Burnout]]* (2001)
* *[[Burnout 2: Point of Impact]]* (2002)
* *[[Burnout 3: Takedown]]* (2004)
* *[[Burnout Legends]]* (2005)
* *[[Burnout Revenge]]* (2005)
* *[[Burnout Dominator]]* (2007)
* *[[Burnout Paradise]]* (2008)
* *[[Burnout Crash!]]* (2011)
* *[[Burnout Paradise Remastered]]* (2018)

## Referanser


## Eksterne lenker
*
Fylkesvei 2602

**Fylkesvei 2602** går mellom Bjørgebu og Kvam i Nord-Fron kommune.

I pinsa 2011 ble veien ødelagt av flom i elva Veikleåa og var stengt til i november samme år. 22. mai 2013 ble veien stengt på nytt, av samme årsak.

Frem til 2019 hadde veien betegnelsen fylkesvei 419 (Oppland).

## Kommuner og knutepunkter

## Referanser


## Eksterne lenker
* Vegvesenets vegkart 
*
André Flem

**André Flem** (født 15. desember 1967) er en tidligere fotballspiller. Han er kjent som mangeårig kaptein i Stabæk.

Flem startet sin karriere i Clausenengen. I 1989 kjøpte Peder Stian Madsen sammen med myntsamler Jan Olav Aamlid Flem fra Clausenengen for 20 000 kroner, han «eide» Flem frem til 2003. Ettersom Stabæk rykket opp i Tippeligaen på starten av nittitallet, ble det store utskiftninger i spillerstallen. Flem var en av få spillere i klubben som greide å være med hele veien oppover i systemet og Flem skulle vise seg å bli en av de mer betydningsfulle spillerne i Stabæk Fotball sin historie.

Da Flem la opp i 2003 hadde han spilt 14 år i Stabæk. Det siste året var han innom Stabæks andrelag i 2.divisjon, da dette trengte spillere. Han har senere jobbet som IT-/medieansvarlig i klubben. I 2000 ble Flem kåret til årets spiller av Stabæk Support

## Referanser
Effektlyd (film)

**Effektlyd** innen film er en lyd hvis mål er å sette fokus på noe i eller utenfor bildet, ved at en handling eller hendelse blir gitt en egen lyd. Vanlige effektlyder kan for eksempel være en stor jernport som knirker, føtter som tasler, kvinner som skriker av skrekk, og selvfølgelig store, svære eksplosjoner. Effektlyd kjøres vanligvis på et eget spor ved siden av dialog og musikk.  

Effektlyd kan bestå av både kontentum og reallyd, men som oftest består den av lyder til et spesielt formål som er tatt opp utenom resten av filminnspillingen. Etter at lyden er tatt opp, blir den gjerne justert på i etterkant ved å tilføre enten romklang, andre frekvensnivå, eller at den blir forvridd og tilpasset den spesielle stemningen det er ønsket å oppnå.

Effektlyden kan også bestå av lyder som spilles inn direkte til filmen. Dette kalles Foley-lyd, etter mannen som oppfant dette. Foley-artister bruker alt som kan lage lyd, som kålhoder, grus og melis til å lage lydeffekter som spilles inn samtidig mens filmen vises på et lerret i opptaksstudioet.

Et eksempel på en film som har betydd mye for bruken av effektlyd på film, er blant annet THX 1138 (George Lucas 1971). Det er lydarbeidet i denne filmen som blant annet er opphavet til de fleste lydeffektene i Star Wars (George Lucas 1977).

## Eksterne lenker
* THX 1138 på IMDB
Tequila (brennevin)

**Tequila** er en form for brennevin som blir produsert i områdene rundt Tequila i delstaten Jalisco i Mexico. Tequila blir produsert fra agaveplanten. De fleste typer tequila inneholder fra 35&nbsp;% til 55&nbsp;% alkohol. Noe som skiller tequila fra annen agavebrennevin som mezcal er at den er produsert av minimum 51&nbsp;% blå agave samt at den kun er produsert i delstatene Jalisco, Guanajuato, Michoacán, Tamaulipas eller Nayarit i Mexico.

## Historie
Tequila ble først produsert på 1500-tallet. Aztekerne hadde allerede laget pulque fra agaveplanten lenge før de spanske Conquistadorene kom til Mexico. Den type tequila som man kjenner til i dag, kom først i produksjon tidlig på 1800-tallet i Guadalajara. Det er først de senere tiår at etterspørselen etter tequila har økt internasjonalt. Selv om man i Norge kun får tak i noen få merker av tequila (med veldig varierende kvalitet), så finnes det over 600 forskjellige merker av tequila på markedet i Mexico.

## Tequilatyper
Det finnes to typer tequila, *premium* og *mixto*. Den ene typen består av 100&nbsp;% blå agave, og den andre består av 51&nbsp;% blå agave.
Den reneste typen tequila man får er produsert av 100&nbsp;% blå agave. Tequila som ikke består av 100&nbsp;% blå agave, må bestå av 51&nbsp;% blå agave, og kalles for *mixto*. *Mixto* består av i tillegg til blå agave, også av vanlig rørsukker eller fra mais, og den benyttes som navnet tilsier, i drinker. Premium Tequila, som består av 100&nbsp;% blå agave, drikkes som oftest rent eller sammen med lime og salt.

## Tequilakategorier
Tequila deles normalt inn i 3 hovedkategorier:
***blanco** (hvit) – tequila som ikke er lagret.
***reposado** (rolig eller *uthvilt*) – tequila som er lagret minimum to måneder på eikefat.
***añejo** (moden) – tequila som er lagret minimum 1 år på eikefat.
*Reposado* har en gyllen farge og *añejo* kan være en god del mørkere.
I tillegg til de 3 hovedkategoriene blir det i enkelte tilfeller også benyttet 2 ekstra kategorier:
***joven** («ung») eller **oro** («gull») Ulagret «blanco» tequila som er blandet med reposado eller añejo tequila, ofte fremstilt med en karamellfarge.
***extra añejo** («ekstra moden») – lagret i minimum 3 år på eikefat.

## Se også
* Liste over tequilamerker

## Eksterne lenker
* Tequilas.info  – Informasjon om tequila
Linjeskip (handelsskip)

**Linjeskip** brukes også som betegnelse for handelsskip som går i fast rute mellom bestemte havner og med faste avgangs- og ankomsttider/dager. Linjeskip er primært bygget for tørrlast, men kan også ofte ta mindre tanklaster og kan og ha begrenset passasjerkapasitet.
Malvern Hills (distrikt)

**Malvern Hills** er et administrativt distrikt i Worcestershire i England. Administrasjonssenteret er Malvern. Det har navn etter Malvern Hills, og store deler av distriktet er definert som et *[[Area of Outstanding Natural Beauty]]*. 

Distriktet ble opprettet 1. april 1998, da grevskapet Hereford and Worcester ble delt i Worcestershire og Herefordshire. Det meste tidligere distriktet Malvern Hill (1974&ndash;1998) ble slått sammen med det meste av Leominster. Resten av distriktene tilhører Herefordshire. Distriktet dekker et areal på 577,07 km² og hadde 74&nbsp;631 innbyggere i 2011.

Elven Teme renner gjennom distriktet. Historisk er dalen elven danner kjent for frukt- og humledyrking, men i nyere tid har det blitt mindre av dette. Teme renner ut i Severn nær Worcester, og sistnevnte elv markerer distriktets grense et langt stykke. 

Det er lange tradisjoner for kurbad i distriktet, og *Malvern Water* er fortsatt populært. Kurbadbygningene i Tenbury Wells og flere kilder i og rundt Malvern er åpne for publikum. 

## Steder i distriktet
* Abberley, Alfrick, Astley and Dunley 
* Bayton, Berrow, Birtsmorton, Bockleton, Bransford, Broadheath, Broadwas, Bushley 
*Castlemorton, Clifton upon Teme, Cotheridge, Croome D'Abitot 
*Doddenham 
*Earl's Croome, Eastham, Eldersfield 
*Great Witley, Grimley, Guarlford
*Hallow, Hanley, Hanley Castle, Hill Croome, Hillhampton, Holdfast, Holt 
*Kempsey, Kenswick, Knighton on Teme, Knightwick, Kyre 
*Leigh, Lindridge, Little Malvern, Little Witley, Longdon, Lower Sapey, Lulsley 
*Madresfield, Malvern, Malvern Wells, Mamble, Martley 
*Newland 
*Pendock, Pensax, Powick 
*Queenhill 
*Ripple, Rochford, Rushwick 
*Severn Stoke, Shelsley Beauchamp, Shelsley Kings, Shelsley Walsh, Shrawley, Stanford with Orleton, Stockton on Teme, Stoke Bliss, Suckley 
*Tenbury, Tenbury Wells
*Upton-upon-Severn 
*Welland, West Malvern, Wichenford

## Referanser


## Eksterne lenker
*
Fylkesvei 435 (Oppland)

**Fylkesvei 435 i Oppland** går mellom Ødegården og Otta i Sel kommune. Veiens lengde er 12,5&nbsp;km.

2019 ble veien del av fylkesvei 2614.

## Kommuner og knutepunkter

* Skotte bru (over Dovrebanen, 19 m)

## Referanser


## Eksterne lenker
* Vegvesenets vegkart